A személyes gondoskodást nyújtó szociális és gyermekjóléti ellátások térítési díjáról szóló rendelet-tervezet általános indokolása:


A szociális igazgatásról és szociális ellátásokról szóló 1993. évi III. törvény  92. §-a, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdése felhatalmazást adnak a települési önkormányzat számára a gyermekétkeztetés és a személyes gondoskodást nyújtó ellátások intézményi térítési díjának szabályozására. 

Az intézményi térítési díjak az étkeztetést biztosító TS Gastro Kft-vel kötött vállalkozási szerződés és a hatályos önkormányzati rendelet alapján kerültek meghatározásra, valamint bevezetésre került az idős otthoni ellátásnál a belépési hozzájárulás. 

A rendelete-tervezet előkészítése során figyelembe vettük a jogalkotásról szóló 2010. évi CXXX. törvényt és a jogszabályszerkesztésről szóló 6/2009. (XII.14.) IRM rendeletben foglalt szabályokat,.


A rendelet-tervezet részletes indokolása:

Az 1. §-hoz

A rendelet-tervezet 1.§-a tartalmazza a rendelet személyi hatályát.

A 2. §-hoz

A  tervezet ezen szakasza rögzíti, hogy az intézményi térítési díjak a rendelet mellékletében kerülnek megállapításra és ezek az intézményi térítési díjak az általános forgalmi adót nem tartalmazzák.


A 3.§-hoz

A belépési hozzájárulás bevezetéséről szól ez a szakasz. Konkrét összegben kerültek meghatározásra az egyágyas fürdőszobás, az egyágyas fürdőszoba nélküli, a kétágyas fürdőszobás és a két- vagy többágyas fürdőszoba nélküli elhelyezésekre vonatkozó belépési hozzájárulások.


A 4. §-hoz


Jelen rendelet-tervezet elfogadásával egyidejűleg hatályon kívül kell helyezni az intézményi térítési díjakat jelenleg szabályozó önkormányzati rendeletet. A hatályba léptető és hatályon kívül helyező rendelkezéseket tartalmazza ez a szakasz.

